Babelscape/SREDFM huggingface dataset:
Χίλων ο Πατρεύς

Ο Χίλων ο Πατρεύς ή Χίλων (ή Χείλων) ο Αχαιός (γιος του Χίλωνος) ήταν Αχαιός παλαιστής από την Πάτρα, διάσημος στην εποχή του. Είχε νικήσει στην πάλη στην 112η και στην 113η Ολυμπιάδα, τέσσερις φορές στα Ίσθμια, τρεις φορές στα Νέμεα, και έξι φορές στα Πύθια. Σκοτώθηκε σε μάχη. Οι Αχαιοί τον έθαψαν με έξοδα του κράτους και έστησαν ανδριάντα του στην Ολυμπία.

Οι πληροφορίες αυτές μας παραδίδονται από τον Παυσανία στα Ηλιακά και στα Αχαϊκά. Ο Παυσανίας αναφέρει το άγαλμα του Χείλωνα στην Ολυμπία, σύμφωνα με το επίγραμμα του οποίου ο Χίλων είχε νικήσει "«στην πάλη δυο φορές σε Ολυμπιακούς αγώνες, μια φορά στους Δελφούς, τρεις φορές στη Νεμέα και τέσσερις φορές στον Ισθμό»". Πέθανε στον πόλεμο και για τον λόγο αυτό οι Αχαιοί τον έθαψαν με έξοδα του κράτους. Σύμφωνα με τον Παυσανία, το άγαλμα του το είχε φτιάξει ο Λύσιππος και από το γεγονός αυτό πιθανολογεί ότι έπεσε σε μάχη είτε στη Χαιρώνεια πολεμώντας τον Φίλιππο Β΄ μαζί με όλους τους Αχαιούς είτε με τον Αντίπατρο στη μάχη της Λαμίας, στη Θεσσαλία, έναντι των Μακεδόνων. Τοπικός οδηγός στην Αχαΐα ανέφερε στον Παυσανία ότι οι Αχαιοί δεν εξεστράτευσαν στη Λαμία μετά τη μάχη της Χαιρώνειας, αλλά μόνο ο παλαιστής ο Χίλων (Χείλων) των Αχαιών συμμετείχε σε αυτή τη μάχη. Ο χάλκινος ανδριάντας του Λύσιππου που παρίστανε τον Χίλωνα (Χείλωνα) έφηβο από την Ολυμπία μεταφέρθηκε στην Ρώμη και ο Αγρίπας τον είχε στήσει μπροστά από τα θερμά λουτρά. Ο Τιβέριος μετά από απαίτηση του λαού τον επανέφερε στην προηγούμενη θέση του .
Αντρέα Σενιέ

Αντρέα Σενιέ ονομάζεται μια όπερα σε τέσσερις πράξεις του Ουμπέρτο Τζορντάνο, σε λιμπρέτο του Λουίτζι Ιλλίκα. Βασίστηκε στη ζωή του ελληνογάλλου ποιητή Αντρέ Σενιέ.
* Πρώτη παράσταση: Μιλάνο, 1896
Ιωάννης Διακίδης

Ο Ιωάννης Διακίδης (Σύμη, 1867 - Πάτρα, 1962) ήταν αθλητής και ευεγέρτης των Πατρών. 

Ήταν λιθογράφος και διατηρούσε δικό του κατάστημα στην Πάτρα, το οποίο άφησε εποχή για την καλαισθησία του. Ήταν επίσης αθλητής του Παναχαικού γυμναστικού συλλόγου και του ΕΟΣ Πάτρας, με πολλές νίκες σε αγώνες και φυσιολάτρης ο οποίος σε πολύ μεγάλη ηλικία συμμετείχε σε πεζοπορίες. Κατασκεύασε ορειβατικό καταφύγιο στο Παναχαϊκό όρος, δώρισε στο κράτος το οίκημα της οδού Κορίνθου και με δική του δωρεά απέκτησε στέγη η Σχολή του Λαού, η οποία για τον τιμήσει ονομάστηκε "Διακίδειος". Τέλος, μεταξύ πολλών άλλων δωρεών, δώρισε δυο οικήματα στην χριστιανική εστία και ένα οίκημα στον Φυλοδασικό σύλλογο στην περιοχή "Άγιος Κωνσταντίνος" στην Κρήνη. Αδελφός του ήταν ο Θεμιστοκλής Διακίδης. Σήμερα ο ΕΟΣ Πατρών για να τιμήσει την προσφορά του έδωσε το όνομα του σε καταφύγιο στο Παναχαϊκό όρος.

Πήρε μέρος στο πρώτο πανελλήνιο πρωτάθλημα χιονοδρομίας κατακτώντας μάλιστα την 3η θέση. Ήταν μέλος και αθλητής του Παναχαϊκού Γ.Σ. το 1895 ήταν από τους πρώτους κωπηλάτες του συλλόγου παίρνοντας μέρος και σε αγώνες.
Αριάδνη και ο Κυανοπώγων

Η Αριάδνη και ο Κυανοπώγων είναι όπερα σε τρεις πράξεις του Πωλ Ντυκά, σε λιμπρέτο του Μωρίς Μαίτερλινκ.
Η πρώτη παράσταση έλαβε χώρα το 1907 στο Παρίσι.
Pixar

Η Pixar Animation Studios ή Pixar είναι εταιρεία παραγωγής κινηματογραφικών ταινιών, που εδρεύει στο Έμερβιλ της Καλιφόρνια των Ηνωμένων πολιτειών. Συνιδρύθηκε από τον Στηβ Τζομπς.
Τυδέας

Στην ελληνική μυθολογία ο Τυδέας (Τυδεύς) ήταν γιος του Οινέως, βασιλιά της Καλυδώνας.
Ουίλιαμ Κάμντεν

Ο Ουίλιαμ Κάμντεν ("William Camden", 2 Μαΐου 1551 - 9 Νοεμβρίου 1623) ήταν Άγγλος ιστορικός, τοπογράφος και αρχαιοδίφης.
Συνέταξε την πρώτη τοπογραφική έρευνα της Βρετανίας και τον πρώτο λεπτομερή απολογισμό της διακυβέρνησης της χώρας του από τη Βασίλισσα Ελισάβετ Α' της Αγγλίας. Σε συνεργασία με τον Αβραάμ Ορτέλιους έγραψε το έργο "Britannia", η πρώτη έκδοση του οποίου έγινε το 1586.
Βέλιμιρ Ζάετς

Ο Βέλιμιρ Ζάετς ("Velimir Zajec") είναι Κροάτης πρώην ποδοσφαιριστής γεννημένος στις 12 Φεβρουαρίου του 1956 στο Ζάγκρεμπ της Γιουγκοσλαβίας στη σημερινή Κροατία.
Δημήτριος Τόφαλος

thumb|right|200px|Ο Τόφαλος με συναθλητές του στους Πανελλήνιους του 1901πηγή:ΣΚΡΙΠ 10 Απριλίου 1901.
thumb|left|200px|Ο Τόφαλος στους πανελλήνιους του 1904πηγή:ΣΚΡΙΠ 9 Μαΐου 1904.
O Δημήτριος Τόφαλος (Πάτρα, 14 Απριλίου 1884- Πάτρα, 15 Νοεμβρίου 1966) ήταν αθλητής της άρσης βαρών. 

Όταν ήταν ακόμη σε ηλικία 12 ετών είχε ένα ατύχημα που είχε σαν συνέπεια το ένα του χέρι να είναι πιο μικρό από το άλλο, αλλά αυτό δεν τον εμπόδισε μετέπειτα να γίνει σπουδαίος αθλητής και να καταφέρει να πετύχει όλα αυτά τα κατορθώματα που τον καταξίωσαν. Το 1899, σε ηλικία 15 ετών, γράφεται στην Γ.Ε. Πατρών, τη σημερινή Παναχαϊκή Γ.Ε. Πέτυχε αμέτρητες νίκες στην άρση βαρών και έγινε διάσημος στην Ελλάδα και στο εξωτερικό. Πάμπολλες φορές πρωταθλητής Ελλάδος και πρώτος με παγκόσμιο ρεκόρ στην μεσολυμπιάδα του 1906 στην Αθήνα. Το ρεκόρ που κατέρριψε ήταν δικό του από το 1904. Δεν ευτύχησε να λάβει μέρος στην Ολυμπιάδα του 1904 στο Σαιντ Λούις καθώς αρρώστησε κατά τη διάρκεια του ταξιδιού και αναγκάστηκε να νοσηλευτεί σε νοσοκομείο στην Αμβέρσα του Βελγίου. Μέγιστη ατυχία, αν αναλογιστεί κανείς πως για να πραγματοποιήσει το ταξίδι έγινε έρανος ώστε να συγκεντρωθεί το ποσό που χρειαζόταν, το οποίο ήταν υπέρογκο για την εποχή. Το 1908 το πρόγραμμα των αγώνων δυστυχώς δεν συμπεριλάμβανε πια την άρση βαρών. 

Το 1906 μετά το τέλος της μεσολυμπιάδας, κατά την επιστροφή του στην Πάτρα, οι Πατρινοί του επιφύλαξαν πρωτοφανή υποδοχή με αξιοσημείωτο χαρακτηριστικό ότι στον σταθμό τον περίμεναν 6.000 περίπου φίλαθλοι. Το παγκόσμιο ρεκόρ του διατηρήθηκε μέχρι το 1914. Αργότερα έφυγε για την Αμερική όπου έκανε μεγάλη καριέρα σαν αθλητής της ελευθέρας πάλης (κατς), ενώ έκανε και καριέρα τενόρου. Το 1952, διάσημος πλέον, επέστρεψε στην πόλη της Πάτρας όπου έζησε μέχρι το τέλος της ζωής του.

Είχε κατακτήσει 140 έπαθλα στην άρση βαρών και 251 στην ελευθέρα πάλη (κατς). Στην Αμερική διετέλεσε μάνατζερ και προπονητής του Τζιμ Λόντου και πρόεδρος του ελληνικού συλλόγου "Ερμής Νέας Υόρκης". Η Πάτρα τον τίμησε, δίνοντας το όνομά του σε οδό της πόλης αλλά και στο Κλειστό Γυμναστήριο στη συνοικία Προάστιο (Μποζαΐτικα) της Πάτρας.

Σε νεότερους χρόνους το όνομά του έγινε συνώνυμο του πολύ δυνατού και μεγαλόσωμου άντρα.
Το κορίτσι που άφησα πίσω

Το κορίτσι που άφησα πίσω (αγγλικά: "Girl, Interrupted") είναι δραματική ταινία αμερικάνικης παραγωγής, που κυκλοφόρησε στις ελληνικές αίθουσες στις 14 Απριλίου 2000. Πρωταγωνιστούν οι Ουινόνα Ράιντερ και Αντζελίνα Τζολί, ενώ συμμετέχουν πολλοί ακόμη διάσημοι ηθοποιοί, όπως η Βανέσα Ρέντγκρεϊβ και η Γούπι Γκόλντμπεργκ. Η σκηνοθεσία ανήκει στον Τζέιμς Μάνγκολντ, ενώ το σενάριο βασίστηκε στην αυτοβιογραφία της Σουζάνα Κέισεν.
Τρίοπας

Στην ελληνική μυθολογία ο Τρίοπας ήταν ήρωας που συνδέεται με πολλές γενεαλογίες και τόπους, ιδιαίτερα με το Άργος ή με τους αποικισμούς από τη Θεσσαλία και τη Ρόδο. 

* Τρίοπας της Θεσσαλίας, γιος του Ποσειδώνα και της Κανάκης (κόρης του Αιόλου), ή του Λαπίθου και της Στίλβης. 
Αυτός κατέστρεψε το ναό της Δήμητρας, προκειμένου να αποκτήσει τα υλικά για τη στέγη του σπιτιού του και τιμωρείθηκε με ακόρεστη πείνα, καθώς και από ένα φίδι που το δηλητηρίαζε. 

Τελικά η Δήμητρα τον τοποθέτησε μαζί με το φίδι ανάμεσα στα αστέρια στον αστερισμό Οφιούχος για να θυμίζει το έγκλημα και την τιμωρία του. 

Μια πόλη στην Καρία ονομάστηκε Τριόπιον παίρνοντας το όνομά του.

* Τρίοπας, ένας από τους Ηλιάδες, γιούς του Ήλιου και της Ρόδου. 

Ο Τρίοπας, μαζί με τους αδελφούς του, Μακαρέα, Ακτίνο και Κάνδαλο, ήταν ζήλευαν τον πέμπτο αδελφό τους, τον Τεναγέα, ο οποίος είχε μεγάλη επιδεξιότητα στις επιστήμες και τον σκότωσε.
Όταν το έγκλημά τους αποκαλύφθηκε, ο Τρίοπας διέφυγε στην Καρία σε ένα ακρωτήρι που έλαβε το όνομά του (το Τριόπιο Ακρωτήριο). 

Αργότερα ίδρυσε την πόλη της Κνίδου. Υπήρχε ένα άγαλμά του και το άλογό του στους Δελφούς, μια προσφορά από τους ανθρώπους της Κνίδου.

* Ο βασιλιάς Τρίοπας, γιος του Φόρβαντα από το Άργος.

Κατά μία εκδοχή ήταν ο πατέρας της Μεσσήνης, του Ίασου, Ξάνθου, Αγήνωρα, και Πελασγού. 
Εναλλακτικά, ο Τρίοπας ήταν γιος του Πείρανθου (ο ίδιος ο γιος του Άργους και ο αδελφός του Κρίασου). Ανήκε στον οίκο του Φορωνέα. 

* Ο Τρίοπας μπορεί να είναι μια εκδοχή του Δία του Άργους 
ή μπορεί να είναι ο ανθρώπινος αντιπρόσωπός του. 

Συχνά αναπαρίσταται με ένα τρίτο μάτι στο μέτωπό του, «τριόφθαλμος», αυτός δηλαδή που έχει τρία μάτια, και επομένως μπορεί να βλέπει σχεδόν τα πάντα («πανόπτης»).

Τριοπας
Δημοτικό Πάρκο Σιδηροδρόμων Καλαμάτας

Το Δημοτικό Πάρκο Σιδηροδρόμων Καλαμάτας λειτουργεί από το 1986 μετά από πρωτοβουλία του δήμου, με συμμετοχή του Συλλόγου Φίλων του Σιδηροδρόμου (Σ.Φ.Σ.). Το μουσείο αποτελείται από έναν πρώην σταθμό του Ο.Σ.Ε. και ένα πάρκο 54 στρεμμάτων.
Μιχάλης Ζιώγας

Ο Μιχάλης Ζιώγας είναι Έλληνας παλαίμαχος διεθνής ποδοσφαιριστής,που αγωνιζόταν ως επιθετικός και πλέον ανήκει στο προπονητικό τιμ της ΑΕΛ.
Γιάννης Βαλαώρας

Ο Γιάννης Βαλαώρας (23 Μαΐου 1958) είναι Έλληνας πρώην ποδοσφαιριστής.
Γιάννης Γκαλίτσιος

Ο Γιάννης Γκαλίτσιος (Σαραντάπορο Λαρίσης, 15 Μαΐου 1958) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού. Ο γιος του Γιώργος ακολούθησε τα ποδοσφαιρικά βήματά του και αγωνίζεται επίσης ως αμυντικός.
Προτεσταντισμός

O Προτεσταντισμός αποτελεί έναν από τους μεγάλους κλάδους του Χριστιανισμού, με συνολικά πάνω από 900 εκατομμύρια πιστούς παγκοσμίως, περίπου το 40% των Χριστιανών.Αυτοί χωρίζονται στους νεοπροτεστάντες/χαρισματικούς προτεστάντες δηλαδή τα δόγματα που δημιουργήθηκαν τον 19ο και τον 20ο αιώνα μ.Χ με στόχο τον επανευαγγελισμό του κόσμου όπως Ευαγγελικοί,Βαπτιστές,Πεντηκοστιανοί,Αντβεντιστές(που αποτελούν περίπου 800 εκατομύρια πιστούς ή αλλιώς το 88% του παγκόσμιου προτεσταντικού πληθυσμού και συναντώνται κυρίως στην Υποσαχάρια Αφρική,την Λατινική και Κεντρική Αμερική,την Καραιβική και τον νότο των ΗΠΑ) και τους παραδοσιακούς προτεστάντες(Λουθηρανοί,Αγγλικανοί,Καλβινιστές,Μεθοδιστές κτλ απο αριθμούν περίπου 100 εκατομύρια άτομα δηλαδή το 12% των προτεσταντών της γης και υπάρχουν κυρίως σε Βόρεια και Δυτική Ευρώπη,Βόρεια Αμερική,Αυστραλία και Νέα Ζηλανδία).
Ως κίνημα Μεταρρύθμισης εμφανίστηκε το 16ο αιώνα στη Γερμανία, με πρωτεργάτη του το Μαρτίνο Λούθηρο. Το όνομα προέρχεται από την λατινική λέξη «Protestantismus», "διαμαρτυρία" εξού και οι εναλλακτικές ονομασίες Διαμαρτυρόμενη Εκκλησία ή Διαμαρτυρόμενοι.
Αλμυρά έρημος

Με το όνομα Αλμυρά έρημος φέρεται όλη η νότια από του ποταμού Σαγγάριου και του Γκεούκ ή Ιλιτζά-τσαϊ έκταση της Λυκαονίας στη Μικρά Ασία και ακριβώς μεταξύ των λιμνών Τουζ-γκιόλ (της "Τάκας" ή "Καρατίας" των αρχαίων Ελλήνων), που βρίσκεται σε υψόμετρο 910 μέτρων, και Ακσεχίρ-γκιόλ. Η Αλμυρά έρημος αποτελεί ένα ευρύτατο οροπέδιο με ελάχιστη βλάστηση, γεγονός που την καθιστά πολύ αραιοκατοικημένη. Στο ΒΔ. άκρο της, στους αρχαίους χρόνους ήταν η εξέχουσα πόλη Αμόριο καθώς και άλλες πολλές ελληνικές πόλεις της Λυκαονίας (Αβρόστολα, Αλυάττη, Αφράζεια, Βάκρον, Βερισσός, Βετεστόν, Πλίτενδον, Τολιστόχορα, Τύσκος, κ.ά).

Κατά την Μικρασιατική Εκστρατεία από την αλμυρά έρημο ως ζώνη επιχειρήσεων προέλασε η ελληνική στρατιά της Μικράς Ασίας κατά το μεγαλύτερο μέρος αυτής υπό τον στρατηγό Α. Παπούλα, προκειμένου στη συνέχεια να κινηθεί προς την Άγκυρα (από Ν. προς Β.) ενώ συγχρόνως ακολουθούσε διάταξη ως αριστερή πτέρυγα της από Σαγγάριο (από Δ. προς Α.) κινούμενης έτερης ελληνικής δύναμης με τον αυτό αντικειμενικό σκοπό.Επίσης φορτνιτε


Κατηγορία:Λυκαονία
Κατηγορία:Μικρασιατική Εκστρατεία
Βατραχομυομαχία

thumb|right|270px|
Με τον τίτλο Βατραχομυομαχία είναι γνωστό κυρίως ένα μικρό εύθυμο έπος που σώθηκε ως τις μέρες μας από την αρχαία Ελλάδα. Είναι επίσης γνωστό και ως Βατραχομαχία, ή και ως Μυομαχία. Αποτελεί παρωδία της "Ιλιάδας" του Ομήρου. Σε 303 στίχους αφηγείται ένα λυσσαλέο πόλεμο μεταξύ των βατράχων ενός έλους και των γύρω ποντικών.
Γιώργος Μητσιμπόνας

O Γιώργος Μητσιμπόνας (11 Νοεμβρίου 1962 - 13 Σεπτεμβρίου 1997) ήταν διεθνής Έλληνας ποδοσφαιριστής.

Γεννήθηκε στις 11 Νοεμβρίου του 1962 στην Τσαριτσάνη Λάρισας και σκοτώθηκε σε τροχαίο δυστύχημα στις 13 Σεπτεμβρίου του 1997.
Στέλιος Μανωλάς

Ο Στέλιος Μανωλάς (Αθήνα, 13 Ιουλίου 1961) είναι Έλληνας παλαίμαχος διεθνής ποδοσφαιριστής και νυν προπονητής. Μέλος της ομάδας της ΑΕΚ για το σύνολο της καριέρας του, αποτελεί έναν από τους πιο εξέχοντες ποδοσφαιριστές που φόρεσαν τη φανέλα της. Κατάγεται από την Κόρωνο Νάξου.
Μανώλης Καραντίνης

Ο Μανώλης Καραντίνης (Κορυδαλλός Πειραιά, 20 Ιανουαρίου 1966) είναι Έλληνας μουσικός και συνθέτης. Θεωρείται από πολλούς ως κορυφαίος δεξιοτέχνης του μπουζουκιού στην Ελλάδα.

Γεννήθηκε στον Κορυδαλλό το 1966. Ασχολείται με τη μουσική από 7 χρονών. Παρακολούθησε σαν εξαιρετικό ταλέντο τη Σχολή Λαϊκής Μουσικής Θόδωρου Δερβενιώτη, Θέμη Παπαβασιλείου. Ως επαγγελματίας παίζει από τα 11 του χρόνια. Σε συνέντευξη έχει δηλώσει: "Είδα τότε σε μια ταινία τον Τόλη Βοσκόπουλο να τραγουδάει και να παίζει μπουζούκι με τη Δούκισσα και μαγεύτηκα."
Έχει συνεργαστεί με μερικούς από τους σπουδαιότερους Έλληνες συνθέτες όπως Μίμη Πλέσσα, Γιάννη Σπανό, Ξαρχάκο, Καλδάρα, Ανδρέου, Γαλιάτσο, Σούκα κ.α. Έχει συνοδεύσει με το μπουζούκι του σημαντικούς Έλληνες τραγουδιστές: Τόλη Βοσκόπουλο , Στέλιο Καζαντζίδη, Πόλυ Πάνου, Μαρινέλλα, Χάρις Αλεξίου, Γιώτα Λύδια, Καίτη Γκρέυ, Βαγγέλη Περπινιάδη, Ελένη Βιτάλη, Δήμητρα Γαλάνη, Γιώργο Νταλάρα, Γλυκερία, Γιάννη Πάριο, Γιάννη Πουλόπουλο.

Ο Καραντίνης είναι επίσης ένας εκπληκτικός ερμηνευτής κιθάρας, μαντολίνου, τζουρά, μπαγλαμά, λαούτου και γενικά των εγχόρδων.

Έχει παίξει σε εκατοντάδες δίσκους τραγουδιστών μπουζούκι και πλήθος άλλων οργάνων. Ο ίδιος έχει εκδώσει δύο προσωπικούς δίσκους. Έναν με δικές του ορχηστρικές συνθέσεις και έναν με ορχηστρικά τραγούδια του Άκη Πάνου.

Έχει ένα γιο, τον Ανδρέα, ο οποίος είναι και αυτός μουσικός. 

Τέλος έχει και άλλα δύο παιδιά, τον Ηλία Καραντίνη και την Δήμητρα Καραντίνη.
Κατηγορία:Έλληνες μπουζουκτσήδες
Κατηγορία:Έλληνες τραγουδοποιοί
Υρνηθώ

Στην ελληνική μυθολογία η Υρνηθώ ήταν κόρη του βασιλέα του Άργους Τημένου και σύζυγος του Δηιφόντη. Προοριζόταν από τον πατέρα της για τη διαδοχή του θρόνου και για τον λόγο αυτό κίνησε τον φθόνο και το μίσος των αδελφών της Κείσου, Φάλκη, Κερύνη και Αργαίου. Αυτοί σκότωσαν τον πατέρα τους, έδιωξαν την Υρνηθώ μαζί με τον Δηιφόντη, και ανεκήρυξαν βασιλιά τον μεγαλύτερο στην ηλικία από αυτούς, τον Κείσο. Αργότερα, με βοηθό την Πειθώ, κατάφεραν να απαγάγουν βίαια την Υρνηθώ από την Επίδαυρο, όπου είχε καταφύγει με τον σύζυγό της. Καταδιωκόμενοι στη συνέχεια από τον Δηιφόντη, σκότωσαν την Υρνηθώ.

Στον τόπο της σφαγής της Υρνηθούς, όπου και ετάφη κατά την παράδοση, οι κάτοικοι της Επιδαύρου ανέγειραν ιερό στο όνομά της, το αποκαλούμενο Υρνήθιον.
Χάι Ζάρετ

Ο Χάι Ζάρετ (Hy Zaret) ήταν Αμερικανός στιχουργός και μουσικοσυνθέτης. Γεννήθηκε ως Χάιμαν Χάρι Ζαρίτσκι, στις 21 Αυγούστου 1907 και πέθανε στις 2 Ιουλίου 2007). Το τραγούδι που τον έκανε διάσημο (συνδημιουργός του, μαζί με τον Άλεξ Νορθ) είναι η μπαλάντα "Unchained Melody", που σημείωσε επιτυχία το 1955 και γράφηκε για την ταινία "Unchained". Μάλιστα, το εν λόγω τραγούδι είναι ένα από τα πλέον διασκευασμένα στον 20ό αιώνα και προτάθηκε για Όσκαρ Καλύτερου Αρχικού Τραγουδιού.(BBC Music)]

Το 1935, μαζί με τους Σολ Τσάπλιν και Σάμι Καν, ο Ζάρετ έγραψε το πετυχημένο τραγούδι της ποπ, "Dedicated to You." "One Meatball." Από τη δεκαετία του ' 50 και έπειτα, ο Ζάρετ αφοσιώθηκε στην παιδαγωγική πλευρά της μουσικής. Πέθανε σε ηλικία 100 ετών, το 2007.
Νικόλαος Μιαούλης

Ο Νικόλαος Μιαούλης (Ύδρα 1818- Αθήνα 1872) ήταν γιος του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.

Γεννήθηκε στην Ύδρα το 1818. Σπούδασε στη στρατιωτική σχολή του Μονάχου μαζί με τον αδελφό του Αθανάσιο όπου μετά από μικρή έκπαίδευση στον αγγλικό στόλο κατατάχθηκε στο ελληνικό Βασιλικό Ναυτικό ακολουθώντας όμοια εξέλιξη με τον αδελφό του. Όταν ο αδελφός του αναμίχθηκε με την πολιτική ο Νικόλαος Μιούλης ανέλαβε υπασπιστής του Βασιλέως Όθωνα μέχρι της αποχώρησής του στο εξωτερικό. Πέθανε στην Αθήνα το 1872.
Υψιπύλη

thumb|right|150px|Η Υψιπύλη σε μινιατούρα του 1496-1498 περίπου. 
Κατά την ελληνική μυθολογία η Υψιπύλη ήταν κόρη του πρώτου βασιλιά της Λήμνου Θόαντος από την Κρήτη και της Μύρινας από τη Θεσσαλία, κόρης του βασιλιά της Ιωλκού Κρηθέα.
Γεώργιος Βούλγαρης

Ο Γεώργιος Βούλγαρης (μεταξύ 1758 και 1769-1812) ήταν αρχικοτζάμπασης (τοπάρχης, διοικητής) της Ύδρας κατά τα τελευταία χρόνια της Τουρκοκρατίας.
Lupang Hinirang

Lupang Hinirang είναι ο εθνικός ύμνος των Φιλιππινών. Η μουσική γράφτηκε το 1898 από το Julian Felipe στα ισπανικά, ενώ οι στίχοι προέρχονται από διασκευή του ποιήματος "Filipinas" του νεαρού στρατιώτη Jose Palma το 1899.

Αρχικά, δεν είχε στίχους, όταν υιοθετήθηκε ως Εθνικός Ύμνος των Φιλιππίνων και πραγματοποιήθηκε η πρώτη εκτέλεσή του κατά τη Διακήρυξη Ανεξαρτησίας της χώρας στις 12 Ιουνίου 1898. Κατά την αμερικανική κατοχή της χώρας, οι στίχοι μεταφράστηκαν στα αγγλικά, ενώ στην τοπική γλώσσα από το 1940 και μετά.

Ο εθνικός ύμνος είναι γνωστός κι ως "Bayang Magiliw" («αγαπημένη χώρα»), από τον πρώτο στίχο του ύμνου.
Μαρίνος Γερουλάνος

thumb|right|220px|Η κατοικία της οικογένειας στο Ληξούρι. Ο πρώτος όροφος καταστράφηκε το 1953
Ο Μαρίνος Γερουλάνος (21 Φεβρουαρίου 1867 - 8 Ιουνίου 1960) ήταν από τους σημαντικότερους Έλληνες ιατρούς και μέλος της Ακαδημίας Αθηνών αλλά και πολιτικός βουλευτής Κεφαλληνίας.
Ουπουαούτ

Ο Ουπουαούτ, ή Ουεπουάουτ, ή Ουεπουαούτ, ή Ουεπουαουέτ ή Απχέρου ή Οφόις -όπως μεταγράφηκε στην Αρχαιοελληνική η αιγυπτιακή λέξη είναι θεός της αιγυπτιακής μυθολογίας με κεφαλή λύκου ή τσακαλιού, αν και θεόμορφος παρουσιάζεται μόνον ο Άνουβις, με τον οποίο δεν πρέπει να συγχέεται ο Ουπουαούτ. Η λέξεις "ουπ ουαούτ" σημαίνουν «εκείνος που ανοίγει τους δρόμους προς τη Δύση». Σε προϊστορικά ανάγλυφα απεικονίζεται ως θεός-λύκος, καθοδηγητής των πολεμιστών της φυλής. Με τον ίδιο τρόπο απεικονίζεται κατά την «κύρια πομπή του του Ουπ ουαούτ» να οδηγεί, πάνω σε μεγάλη ασπίδα, την πομπή των οσιρικών εορτών. Εμφανίζεται ενίοτε να οδηγεί τη βάρκα του Ήλιου στο νυχτερινό ταξίδι της, αλλά και τη βάρκα του Όσιρι ή να τη σύρει προς τον νότιο και τον βόρειο ουρανό.

Αρχαίος πολεμικός θεός, λατρεύτηκε επίσης ως θεός των νεκρών, ιδίως στην Άβυδο, όπου, πριν αντικατασταθεί από τον Όσιρι, ήταν κύριος της Νεκρόπολης με την επωνυμία "Χεντ Αμεντί", (εκείνος που προΐσταται της Δύσης).

Τοπικός θεός της Aσυούτ, της Λυκοπόλης των Ελλήνων, ο Ουπουαούτ εισήλθε πολύ αργά στον οσιρικό μύθο ως σύμμαχος του Όσιρι. Υπήρξε μαζί με τον Άνουβι κύριος συνεργάτης του Όσιρι στην εκστρατεία για την κατάκτηση του κόσμου. Σε νεότερες εποχές και οι δύο θεότητες απεικονίζονταν με στρατιωτική ενδυμασία. Σε μεταγενέστερες περιόδους ο Ουπουαούτ θεωρείται γιος του Όσιρι ή μορφή του. Στην οσιρική μορφή του αποκαλείται "Σεκχεμτάουι", Ισχύς των Δύο Χωρών, υιοθετώντας με αυτόν τον τρόπο το σύμβολο της ένωσης Άνω και Κάτω Αιγύπτου.
Ishy Bilady

Το Ishy Bilady (αραβ. عيشي بلادي) είναι ο εθνικός ύμνος των Ηνωμένων Αραβικών Εμιράτων. Συνθέτης του ύμνου είναι ο Σαάντ Αμπντέλ Ουαχάμπ.
Caminemos pisando la senda

Caminemos pisando la senda ("Ας διασχίσουμε το μονοπάτι") είναι ο εθνικός ύμνος της Ισημερινής Γουινέας. Δημιουργός του είναι ο Atanasio Ndongo Miyone και χρησιμοποιείται από την ανεξαρτησία της χώρας από την Ισπανία το 1968.
Εμμανουήλ Μιαούλης

Ο Εμμανουήλ Μιαούλης (Ύδρα 1812- Αθήνα 1871) ήταν γιος του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.

Ο Εμμανουήλ Μιαούλης γεννήθηκε στην Ύδρα το 1812. Κατατάχθηκε στο Βασιλικό Ναυτικό και έφθασε στο βαθμό του Πλοιάρχου Β.Ν.. Επίσης διετέλεσε διευθυντής του Ναυστάθμου. Πέθανε το 1871. Γιος του ήταν ο ζωγράφος Νικόλαος Βώκος.
Ιωάννης Μιαούλης

Ο Ιωάννης Μιαούλης (Ύδρα 1803- Αθήνα 1830) ήταν τριτότοκος γιος του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.

Ο Ιωάννης Μιαούλης ήταν πλοίαρχος στη μοίρα του αντιναυάρχου Γεωργίου Σαχτούρη και διακρίθηκε στη μεταξύ Κυθήρων και Κρήτης ναυμαχία. Αργότερα όμως διαμένοντας στην Αθήνα την εποχή που την Ακρόπολη κατείχαν Τούρκοι έπαθε μόλυνση εκ τύφου και πέθανε μόλις 27 ετών το 1830.
Αλέξανδρος Σχινάς

340px|thumb|right|Σκίτσο που αναπαραστά τη δολοφονία του βασιλιά Γεωργίου από τον Σχινά, σε καρτ ποστάλ εποχής.
Ο Αλέξανδρος Σχινάς (1870 - 6 Μαΐου 1913) ήταν Έλληνας αγνώστου καταγωγής που στη Θεσσαλονίκη στις 5 Μαρτίου 1913 δολοφόνησε τον βασιλιά Γεώργιο Α'. 

Οι περισσότερες πτυχές γύρω από την ζωή του, τα κίνητρα του καθώς και τον θάνατο του παραμένουν μέχρι και σήμερα ασαφείς. Η επικρατέστερη εκδοχή είναι ότι είχε ψυχολογικά προβλήματα ενώ έχουν διατυπωθεί θεωρίες για την συμμετοχή του σε συνωμοσία εναντίον του αγγλόφιλου βασιλιά Γεωργίου καθώς και θεωρίες για αναρχικά πολιτικά κίνητρα.
Αντώνιος Μιαούλης

Ο Αντώνιος Μιαούλης (Ύδρα, 1800 - Γερμανία, 25 Οκτωβρίου 1836) ήταν Έλληνας αγωνιστής Ελληνικής Επανάστασης του 1821.
Μπολόνια

Η Μπολόνια, παλαιότερα και Βολωνία, (ιταλ. "Bologna" ) είναι πόλη της Ιταλίας, πρωτεύουσα της ομώνυμης επαρχίας και της περιοχής Εμίλια-Ρομάνια (Emilia-Romagna). Έχει 389.261 κατοίκους. Αρχαιότατη πανεπιστημιούπολη (επισήμως από το 1088, το πανεπιστήμιο της Μπολόνια είναι το παλαιότερο της Ευρώπης), φιλοξενεί πολυάριθμους φοιτητές που της προσδίδουν πλούτο και ζωντανεύουν την κοινωνική και πολιτιστική ζωή της. 

Η Μπολόνια είναι ένα σημαντικό σταυροδρόμι οδικών και σιδηροδρομικών αξόνων, περιοχή όπου γίνονται σημαντικές εκθέσεις και όπου έχουν την έδρα τους σημαντικές βιομηχανίες, όπως η Ducati.

Η Μπολόνια είναι γνωστή για τους πύργους της και τις στοές της (portici), που φτάνουν τα 38 χιλιόμετρα στο ιστορικό κέντρο και την κάνουν μοναδική πόλη στον κόσμο με το κέντρο να αποτελείται εξ ολοκλήρου από στοές, ανάμεσα στις οποίες περιλαμβάνεται η μακρύτερη στον κόσμο στοά του Σαν Λούκα, μήκους 3,7 χιλιομέτρων και με 666 καμάρες. 

Έχει το μεγαλύτερο μεσαιωνικό ιστορικό κέντρο της Ευρώπης μετά από εκείνο της Βενετίας, το οποίο παραμένει καλοδιατηρημένο χάρη σε μια προσεκτική πολιτική ανακαίνισης και διατήρησης που άρχισε τη δεκαετία του '60, παρά τις σοβαρότατες ζημιές που προκλήθηκαν από τους αγγλοαμερικανικούς βομβαρδισμούς κατά τη διάρκεια του Β' Παγκοσμίου Πολέμου.

Η πόλη, που δημιουργήθηκε τουλάχιστον 1.000 χρόνια προ Χριστού, υπήρξε πάντα σημαντικό αστικό κέντρο: αρχικά με τους Ετρούσκους, οπότε κι ονομαζόταν "Φέλσινα", μετά με τους Ρωμαίους με το όνομα "Μπονόνια" και κατά το Μεσαίωνα σαν ελεύθερος δήμος. Για έναν αιώνα, ήταν η πέμπτη σε πληθυσμό ευρωπαϊκή πόλη. Σημαντικό πολιτιστικό και καλλιτεχνικό κέντρο, η σπουδαιότητα των μνημείων και της τέχνης της βασίζεται σε ένα ομογενές σύνολο μνημείων και αρχιτεκτονικών έργων: οι μεσαιωνικοί πύργοι, τα κτίρια εποχής, οι ναοί, η μορφή του ιστορικού κέντρου και έργα τέχνης, που είναι αποτέλεσμα μιας καλλιτεχνικής και αρχιτεκτονικής ιστορίας πρώτης τάξεως.

Κατά τη διάρκεια του χρόνου, η Μπολόνια έχει αποκτήσει πολλά παρωνύμια: το "Η Μορφωμένη" (La Dotta) είναι μια αναφορά στο πανεπιστήμιό της, ενώ το "Η Παχιά" (La Grassa) σχετίζεται με την ιδιαίτερα πλούσια κουζίνα της. Τέλος το "Η Κόκκινη" (La Rossa) αρχικά παρέπεμπε στο χρώμα των στεγών του ιστορικού της κέντρου, στην πορεία όμως συνδέθηκε με την πολιτική κατάσταση στην πόλη η οποία και θεωρείται ιστορικό προπύργιο της Αριστεράς.

* Ο αστεροειδής 361 Μπονονία (361 Bononia), που ανακαλύφθηκε το 1893, πήρε το όνομά του από τη λατινική ονομασία της Μπολόνια.
Τζακ Γουόρνερ

O Τζακ Γουόρνερ ("Jack Leonard "J. L." Warner", πραγματικό όνομα: "Jacob Warner", 2 Αυγούστου 1892 - 9 Σεπτεμβρίου 1978) ήταν Καναδός παραγωγός ταινιών, σεναριογράφος, σκηνοθέτης και ηθοποιός.
Δημήτριος Δ. Μιαούλης

Ο Δημήτριος Δ. Μιαούλης (1836-1899) ήταν γιος του Δημητρίου Μιαούλη και εγγονός του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.
Κιίτσι Μιγιαζάουα

Ο Κιίτσι Μιγιαζάουα (, 8 Οκτωβρίου 1919 - 28 Ιουνίου 2007) ήταν Ιάπωνας πολιτικός, ο 78ος πρωθυπουργός της Ιαπωνίας. Υπήρξε πρωθυπουργός από τις 5 Νοεμβρίου 1991 ως τις 9 Αυγούστου 1993.
Ιωάννης Πασαλίδης

Ο Ιωάννης Πασαλίδης (25 Οκτωβρίου 1885 - 15 Μαρτίου 1968) ήταν Έλληνας πολιτικός και ιατρός (γυναικολόγος).
Δηιφόντης

Στην ελληνική μυθολογία ο Δηιφόντης ήταν γιος του Αντιμάχου και επομένως δισέγγονος του Ηρακλή, που πήρε για σύζυγό του την (τρισέγγονη του Ηρακλή) Υρνηθώ, κόρη του βασιλέα του Άργους Τημένου. Ο Τήμενος διόρισε τον Δηιφόντη σύμβουλό του και αρχιστράτηγο, ενώ τον προόριζε και για διάδοχό του στον θρόνο. Αυτό κίνησε τον φθόνο των γιων του Τημένου, που σκότωσαν τον πατέρα τους, έδιωξαν την Υρνηθώ και τον Δηιφόντη, και ανακήρυξαν βασιλιά τον μεγαλύτερο στην ηλικία από αυτούς, τον Κείσο. Αργότερα, με βοηθό την Πειθώ, κατάφεραν να απαγάγουν βίαια την Υρνηθώ από την Επίδαυρο, όπου είχε καταφύγει με τον Δηιφόντη. Καταδιωκόμενοι στη συνέχεια από τον Δηιφόντη, σκότωσαν την Υρνηθώ. Ο Παυσανίας αναφέρει (Β, 26, 1-2) ότι όταν το ζεύγος είχε καταφύγει στην Επίδαυρο, ο εκεί ηγεμόνας Πιτυρεύς παρεχώρησε την περιοχή στον Δηιφόντη.

Ο Πολύαινος γράφει ότι ο Δηιφόντης συμμάχησε στη συνέχεια με τους Δωριείς και τους βοήθησε να καθυποτάξουν το Άργος (Β,12). Η Υρνηθώ και ο Δηιφόντης απέκτησαν 4 παιδιά: τον Αντιμένη, τον Ξάνθιππο, τον Αργείο και την Ορσοβία (Παυσ. Β, 28, 6).
Ζήσης Βρύζας

Ο Ζήσης Βρύζας (Χρυσοχώρι Καβάλας, 9 Νοεμβρίου 1973) είναι Έλληνας διεθνής παλαίμαχος ποδοσφαιριστής, ο οποίος αγωνιζόταν ως επιθετικός. Διέγραψε πολυετή καριέρα στη Skoda Ξάνθη, τον ΠΑΟΚ και το ιταλικό πρωτάθλημα, ενώ σημαντικότερη διάκρισή του υπήρξε η κατάκτηση του Euro 2004 με την Ελλάδα. Ολοκληρώνοντας την πορεία του ως παίκτης, βρέθηκε κατά καιρούς σε διάφορες θέσεις στη διοίκηση του ΠΑΟΚ, όπως του τεχνικού διευθυντή, του διευθύνοντος συμβούλου και δύο φορές του προέδρου.
Εμμανουήλ Μάντακας

Ο Εμμανουήλ Μάντακας (Λάκκοι Κυδωνιών Χανίων 1891 - Αθήνα, 8 Μαρτίου 1968) ήταν υποστράτηγος και βουλευτής.
Εθνόσημο της Μαυριτανίας

thumb|To εθνόσημο της Μαυριτανίας.
To Εθνόσημο της Μαυριτανίας () βασίζεται στη Σημαία της Μαυριτανίας και υιοθετήθηκε την 1η Απριλίου του 1959. Το πράσινο, χρώμα που συμβολίζει το Ισλάμ, όπως και το χρυσό, θεωρούνται παναφρικανικά χρώματα. Το χρυσό συμβολίζει και τις αμμώδεις ερήμους της Σαχάρας. Η ημισέληνος και το αστέρι είναι ισλαμικά σύμβολα. Στις άκρες διαβάζουμε "Ισλαμική Δημοκρατία της Μαυριτανίας" στα αραβικά και στα γαλλικά.
Λέανδρος Παλαμάς

Ο Λέανδρος Παλαμάς (1891 - 1958) ήταν στέλεχος της Τράπεζας της Ελλάδος, ποιητής και κριτικός.
Εμμανουήλ Α. Μιαούλης

Ο Εμμανουήλ Α. Μιαούλης ήταν γιος του Αντωνίου Μιαούλη και εγγονός του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.
Ιμπραήμ Πασάς

Ο Ιμπραήμ Πασάς (إبراهيم باشا στα αραβικά, Καβάλα ή Νικηφόρος Δράμας, 1789 - 10 Νοεμβρίου 1848) ήταν βαλής και μη αναγνωρισμένος Χεδίβης της Αιγύπτου και στρατιωτικός, γεννηθείς στην Καβάλα.
Σαουκάτ Αζίζ

Ο Σαουκάτ Αζίζ (Shaukat Aziz (Ουρντού: شوکت عزیز‎) , 6 Μαρτίου 1949-) είναι Πακιστανός οικονομολόγος, τραπεζίτης και πολιτικός, πρωθυπουργός από το 2004 μέχρι τη λήξη της θητείας του, στις 15 Νοεμβρίου του 2007.
Ανδρέας Α. Μιαούλης

Ο Ανδρέας Α. Μιαούλης ήταν γιος του Αντωνίου Μιαούλη και εγγονός του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.
Χρήστος Βακαλόπουλος

Ο Χρήστος Βακαλόπουλος (Αθήνα, 17 Ιανουαρίου 1956 - Αθήνα, 29 Ιανουαρίου 1993) ήταν Έλληνας συγγραφέας, σκηνοθέτης και ραδιοφωνικός παραγωγός.
Μασενγκό Ιλουνγκά

Ο Μασενγκό Ιλουνγκά είναι πρώην ποδοσφαιριστής ο οποίος αγωνιζόταν ως μέσος για λογαριασμό συλλόγων από το Ζαΐρ, την Ελλάδα και την Κύπρο.
Αλκιδάμεια

Στην ελληνική μυθολογία η Αλκιδάμεια ήταν μία αγαπημένη του θεού Ερμή με τον οποίο απέκτησε ένα γιο, τον Βούνο. Στον Βούνο άφησε ως παρακαταθήκη ο Αιήτης την Εφυραία γη, όταν ανεχώρησε για την Κολχίδα.
Αγνή Όζμαν

Η Αγνή Όζμαν ("Agnes Ozman", 1870 - 1937) ήταν Αμερικανίδα πεντηκοστιανή. 

Γεννήθηκε στο Άλμπανι του Ουισκόνσιν και υπήρξε μαθήτρια στο Βιβλικό Κολλέγιο της Βαιθήλ του Κάρολου Πάρχαμ στο Τοπέκα του Κάνσας. Όταν ήταν σε νεαρή ηλικία, η οικογένειά της μετακόμισε στη Νεμπράσκα, ενώ ως έφηβη μαθήτευσε σε διάφορες θρησκευτικές σχολές πριν γνωρίσει τον Πάρχαμ. 

Κατά την παράδοση του Πεντηκοστιανισμού, στις 1 Ιανουαρίου 1901 μέσα από αυτήν εγκαινιάστηκε η "Όψιμη Βροχή" του Αγίου Πνεύματος, όταν άρχισε να γλωσσολαλεί, γεγονός που θεωρείται ορόσημο στην ιστορία του σύγχρονου Πεντηκοστιανισμού στην Αμερική. Σύμφωνα με μαρτυρία του Πάρχαμ, η Όζμαν, κατά τη διάρκεια προσευχής, «ξεκίνησε να μιλά κινέζικα, ενώ δεν ήταν σε θέση να μιλήσει αγγλικά για τρεις ημέρες». Ένας άλλος αυτόπτης μάρτυρας και μαθητής του Πάρχαμ, αμφισβήτησε το γεγονός, υποστηρίζοντας πως επρόκειτο για ακατάληπτη ομιλία. Η Αγνή Όζμαν αποκήρυξε την εμπειρία της αρκετά χρόνια αργότερα. Εργάστηκε ως ιεραπόστολος στην Όμαχα της Νεμπράσκας. Παντρεύτηκε τον ευαγγελικό Φιλίμον Λαμπέρζ το 1911 και συνδέθηκε με τις Συνάξεις του Θεού το 1917.

Πέθανε από καρδιακό πρόβλημα το 1937.
Ντανιέλ Μπατίστα Λίμα

Ο Ντανιέλ Μπατίστα Λίμα είναι παλαίμαχος διεθνής με την Ελλάδα ποδοσφαιριστής, γεννημένος το 1964 στο Πράσινο Ακρωτήριο, ο οποίος αγωνιζόταν στην επίθεση. Είχε την πορτογαλική υπηκοότητα και κατά τη διάρκεια της ποδοσφαιρικής του καριέρας απέκτησε διαδοχικά την ολλανδική και την ελληνική.
Ηλίας Μιζράχη

Ο Ηλίας Μιζράχη ήταν εβραίος Ραββίνος που ζούσε στη Κωνσταντινούπολη και πέθανε το 1520. Εκτός από τα υπομνήματά του σε έργα σχετικά με την Παλαιά Διαθήκη ασχολήθηκε επισταμένα και με μαθηματικά έργα αρχαίων Ελλήνων και ειδικά με έργα του Πτολεμαίου και του Ευκλείδη όπου και συνέγραψε βιβλίο περί άλγεβρας με τον τίτλο «"Μελεσέτ Χα Μισμπάρ"». Μέγάλο δε μέρος του βιβλίου αυτού μεταφράσθηκε και στη λατινική γλώσσα.
Ρομπέρτο Καλκαντέρα

Ο Ρομπέρτο Καλκαντέρα, (η σωστή προφορά είναι Καλκαδέρα), είναι παλαίμαχος Ουρουγουανός ποδοσφαιριστής, ο οποίος αγωνιζόταν ως επιθετικός.

Αγωνίστηκε στην Ελλάδα με τον Εθνικό Πειραιώς τα διαστήματα 1974 έως 1978 και 1979 έως 1980. Είναι ο ξένος που έχει σημειώσει τα περισσότερα γκολ με τη φανέλα του Εθνικού.

Το 1975 αναδείχτηκε πρώτος σκόρερ με 20 γκολ στο Ελληνικό Πρωτάθλημα, και είναι ο πρώτος ξένος που κέρδισε αυτό τον τίτλο. Το 1976 ένας σοβαρός τραυματισμός στάθηκε εμπόδιο στο να δημιουργήσει μια πολύ μεγάλη καριέρα. Παρ' όλα αυτά, είναι καταξιωμένος στη συνείδηση των φιλάθλων του Εθνικού.
Αντιλίβανος

Ο Αντιλίβανος (αραβ. جبال لبنان الشرقية) είναι οροσειρά που εκτείνεται κυρίως στον Λίβανο, αλλά και στη Συρία και το Ισραήλ. Είναι παράλληλη στην Οροσειρά του Λιβάνου και βρίσκεται στα ανατολικά της.

Το μήκος της οροσειράς είναι περίπου 150 χλμ. Οι υψηλότερες κορυφές της είναι το όρος Ερμών (Jabalu sh-Shaykh, στην αραβική جبل الشيخ) με υψόμετρο 2.814 μέτρα, που είναι και η νοτιότερη κορυφή της οροσειράς, και το Ta'a Musa με υψόμετρο 2.669 μέτρα.

Το σύνορο μεταξύ της Συρίας και του Λιβάνου ορίζεται κατά μεγάλο μέρος του από την κορυφογραμμή της οροσειράς. Στον βορρά, ο Αντιλίβανος εκτείνεται μέχρι το γεωγραφικό πλάτος της συριακής πόλης Χομς. Στα δυτικά της οροσειράς βρίσκεται η Κοιλάδα Μπεκάα, που τη διαχωρίζει από την οροσειρά του Λιβάνου. Προς τα ανατολικά, στη Συρία, υπάρχει η Κοιλάδα Χελμπούν, μέσα στην οποία είναι κτισμένη η Δαμασκός.



Κατηγορία:Οροσειρές του Λιβάνου
Κατηγορία:Οροσειρές της Συρίας
Αλόννησος

Η Αλόννησος (παλαιότερα Ηλιοδρόμια) είναι νησί της Ελλάδας. Βρίσκεται στο Αιγαίο πέλαγος και ανήκει στο νησιωτικό σύμπλεγμα των Σποράδων. Η συνολική έκτασή του φθάνει τα 64,5 τχλμ. και το μήκος των ακτών του τα 67 περίπου χλμ. Μέγιστο μήκος περίπου 20 χλμ. και πλάτος από 3 μέχρι 4,5 χλμ. Χωρίζεται από τη Σκόπελο νοτιοδυτικά με τον πορθμό Αλοννήσου, εύρους 2 ν.μιλίων και βορειοανατολικά από τη νήσο Πελαγονήσι με τον πορθμό Πελαγονησίου, εύρους 3,5 ν.μ. Ο όρμος Πατητήρι αποτελεί το επίνειο της νήσου, όπου και συνδέεται ακτοπλοϊκά με το Βόλο, τη Σκιάθο, τη Σκόπελο και τη Θεσσαλονίκη. Αναφέρονται επτά μοναστήρια.
Πάροικοι

Οι Πάροικοι ήταν χριστιανικό pop/rock μουσικό συγκρότημα στην Ελλάδα.

Το συγκρότημα ξεκίνησε επίσημα το 1979, και όλα τα μέλη τους προέρχονταν από Ευαγγελικές εκκλησίες της Θεσσαλονίκης. Κυκλοφόρησαν συνολικά 4 άλμπουμ.
Ρούσε

Η Ρούσε (βουλγαρικά: "Русе") είναι η πέμπτη μεγαλύτερη πόλη της Βουλγαρίας. Βρίσκεται στο βορειοανατολικό τμήμα της χώρας , στή δεξιά όχθη του Δούναβη, απέναντι από τη Ρουμανική πόλη Τζιούρτζιου, 300 χλμ. από την πρωτεύουσα Σόφια και 200 χλμ. από τη Βουλγαρική Ακτή της Μαύρης Θάλασσας Είναι το σημαντικότερο ποτάμιο λιμάνι της Βουλγαρίας, λειτουργώντας ως σημαντικός παράγων του διεθνούς εμπορίου της χώρας. Είναι γνωστό για τη Νεομπαρόκ και Νεοροκοκό αρχιτεκτονική του, του 19ου και 20ού αιώνα, που προσελκύει πολλούς τουρίστες. Συχνά ονομάζεται Μικρή Βιέννη. Η Γέφυρα Φιλίας Ρούσε - Τζιούρτζιου, μέχρι τις 14 Ιουνίου 2013 η μόνη στο τμήμα του Δούναβη που μοιράζονται η Βουλγαρία και η Ρουμανία, διασχίζει εδώ τον ποταμό.

Το Ρούσε είναι αδελφοποιημένο με το Περιστέρι.
Στάρα Ζαγόρα

Η Στάρα Ζαγόρα (βουλγαρικά: "Стара Загора" = Στάρα Ζαγκόρα, Παλαιά Ζαγορά) είναι πόλη της Νότιας Βουλγαρίας και εθνικής σημασίας οικονομικό κέντρο. Είναι χτισμένη σε υψόμετρο 196 μ. και απέχει από τη Σόφια 231 χλμ. Είναι πρωτεύουσα της ομώνυμης επαρχίας. Είναι γνωστή ως η πόλη των ευθέων δρόμων, των φιλυρών και των ποιητών. Το Δεκέμβριο του 2014 η πόλη είχε πληθυσμό 149.137 κατοίκους, ενώ το πολεοδομικό της συγκρότημα 213.444, το πέμπτο μεγαλύτερο στη Βουλγαρία.

Οι 44οι Βαλκανικοί Αγώνες Στίβου 1985 έγιναν στην πόλη.
ΣΣ Λάτσιο

Η ΣΣ Λάτσιο (ιταλικά: "SS Lazio", ) είναι ποδοσφαιρικός σύλλογος της Ιταλίας με έδρα τη Ρώμη. Αποτελεί τμήμα του ευρύτερου αθλητικού σωματείου ΣΣ Λάτσιο. Ο σύλλογος, που ιδρύθηκε το 1900, έχει περάσει το μεγαλύτερο μέρος της ιστορίας του στην κορυφαία βαθμίδα του ιταλικού ποδοσφαίρου. Η Λάτσιο υπήρξε δύο φορές πρωταθλήτρια και επτά φορές κυπελλούχος Ιταλίας, κατέκτησε πέντε φορές το Σούπερ Καπ Ιταλίας και μια φορα το Κύπελλο Κυπελλούχων Ευρώπης, όπως και το Ευρωπαϊκό Σούπερ Καπ.

Ο σύλλογος είχε την πρώτη μεγάλη του επιτυχία το 1958, κερδίζοντας το εγχώριο κύπελλο. Το 1974, κατέκτησε τον πρώτο τίτλο του στη Σέριε Α. Τα τελευταία 15 χρόνια ήταν η πιο επιτυχημένη περίοδος στην ιστορία της Λάτσιο, κατακτώντας το Κύπελλο Κυπελλούχων Ευρώπης και το Ευρωπαϊκό Σούπερ Καπ το 1999, τον τίτλο της Σέριε Α το 2000, αρκετά εγχώρια κύπελλα και φτάνοντας στον πρώτο της τελικό στο Κύπελλο ΟΥΕΦΑ το 1998.

Τα παραδοσιακά χρώματα της Λάτσιο είναι γαλάζια φανέλα και λευκό παντελόνι. Τα χρώματα θυμίζουν την αρχαία ελληνική κληρονομιά της Ρώμης. Η ομάδα διεξάγει τους εντός έδρας αγώνες της στο Στάδιο Ολίμπικο της Ρώμης, χωρητικότητας 72.698 θεατών. Η Λάτσιο έχει μακροχρόνια αντιπαλότητα με τη συμπολίτισσά της, Ρόμα, στο λεγόμενο "Derby della Capitale".
Πράσινα Πουλιά Καλαμάτας

Ο Ποδοσφαιρικός Αθλητικός Όμιλος Πράσινα Πουλιά Καλαμάτας είναι ποδοσφαιρικός σύλλογος με έδρα την Καλαμάτα. Είναι μία από τις αρχαιότερες ποδοσφαιρικές ομάδες της Καλαμάτας, αφού ιδρύθηκε επίσημα το 1939 και το 2019 ο σύλλογος γιόρτασε τα 80 χρόνια ιστορίας του. Έχει χρώματα το πράσινο και το λευκό.
Βανέσα Χέσλερ

Η Βανέσα Χέσλερ ("Vanessa Hessler", 21 Ιανουαρίου 1988) είναι Ιταλίδα ηθοποιός και φωτομοντέλο. Ξεκίνησε την καριέρα της στο μόντελινγκ σε ηλικία 15 ετών και έχει εμφανιστεί σε αναρίθμητες φωτογραφίσεις κυρίως σε Γερμανία και Ιταλία.
Εθνόσημο του Μπουρούντι

250px|right
Το Εθνόσημο του Μπουρούντι, που υιοθετήθηκε το 1966, αποτελείται από έναν θυρεό, ο οποίος περιβάλλεται από τρία πολεμικά δόρατα. Πάνω στο θυρεό βρίσκεται το εθνικό ρητό της χώρας, όπως επίσης και το κεφάλι ενός λιονταριού. Πίσω από το θυρεό υπάρχουν τρία διασταυρούμενα παραδοσιακά δόρατα της Αφρικής. Κάτω από το θυρεό υπάρχει το εθνικό ρητό της χώρας σε περγαμηνή: "Unité, Travail, Progrès" (στα γαλλικά, "Ενότητα, Δουλειά, Πρόοδος").
Ρούμπι

Η Ρούμπι (Iσπανικά: "Rubí") είναι τηλενουβέλα μεξικάνικης παραγωγής 2004 της Televisa. Πρόκειται για διασκευή του σεναρίου της Γιολάντα Βάργας Ντουλτσέ, καθώς επίσης και της ομότιτλης τηλενουβέλας που γυρίστηκε το 1968 με τη Φάνι Κάνο (Fanny Cano). Ακολούθησε και μία τηλεταινία διάρκειας 90 λεπτών η οποία δεν μεταδόθηκε στην Ελλάδα ή την Κύπρο. 

Πρωταγωνιστούν Μπάρμπαρα Μόρι, Εδουάρδο Σανταμαρίνα, Γιακελίν Μπρακαμόντες και Σεμπαστιάν Ρούλι.

Στην Ελλάδα μεταδόθηκε από τον Alpha Tv. Ξεκίνησε στις 31 Ιουλίου 2006. Διακόπηκε για το χειμώνα τον Οκτώβριο του 2006 και συνέχισε με νέα επεισόδια τον Αύγουστο του 2007. Ολοκληρώθηκε την Κυριακή 23 Σεπτεμβρίου 2007. 

Από τη 1η Νοεμβρίου 2007, η σειρά προβάλλεται σε επανάληψη τις μεταμεσονύκτιες ώρες, πάλι από τον ίδιο τηλεοπτικό σταθμό. Στην Κύπρο η σειρά μεταδόθηκε με τον τίτλο "Ρούμπι, μία αδίστακτη γυναίκα" από τον ANT1 Κύπρου το φθινόπωρο του 2006.
Εθνόσημο της Τανζανίας

Το Εθνόσημο της Τανζανίας αποτελείται από την ασπίδα αφρικανού πολεμιστή, πάνω στην οποία απεικονίζεται η Σημαία της Τανζανίας ανάμεσα σε ένα χρυσό και ένα κόκκινο τμήμα.
Εκκλησία Hillsong

μικρογραφία|170px|To λογότυπο της Εκκλησίας Hillsong
Η Εκκλησία Hillsοng (αγγλ. "Hillsong Church", πρώην "Hills Christian Life Centre") είναι μια πεντηκοστιανή χριστιανική εκκλησία (συγκαταλέγεται στις λεγόμενες "megachurches"), που συνδέεται με τις Συνάξεις του Θεού και είναι μέλος των Αυστραλιανών Χριστιανικών Εκκλησιών. Ποιμένας της είναι ο Μπράιαν Χιούστον.
μικρογραφία|250px|αριστερά|H Εκκλησία Hillsong στο Σίδνεϋ

Το κέντρο της είναι στην πανεπιστημιούπολη Hills, κοντά στο Κάστρο Hill, βορειοανατολικά του Σίδνεϋ στην Αυστραλία. Επίσης υπάρχει και μια συνάθροιση στο κέντρο του Σίδνεϋ. Άλλες εκκλησίες Hillsong βρίσκονται στο Λονδίνο, το Παρίσι, και το Κίεβο. Από τον Μάρτιο του 2007, τρεις φορές κάθε μήνα, στη Μόσχα, διοργανώνονται «Hillsong nights» με τη συνδρομή της εκκλησίας του Κιέβου. Στο Βερολίνο προετοιμάζεται η ίδρυση μιας εκκλησίας με την συνεργασία μιας ομάδας Γερμανών χριστιανών.

Μόνο στην κεντρική Εκκλησία Hillsong στην Αυστραλία υπολογίζεται πως κάθε Κυριακή οι προσερχόμενοι πιστοί ξεπερνούν τις 20.000.

Η Εκκλησία Hillsong είναι πολύ γνωστή για τις «Conferences» που διοργανώνει τρεις φορές τον χρόνο και λαμβάνουν μέρος δεκάδες χιλιάδες άνθρωποι, καθώς και για τους ύμνους της που κυκλοφορούν σε εκατοντάδες χιλιάδες αντίτυπα, έχουν μεταφραστεί σε πολλές γλώσσες και χρησιμοποιούνται από το μεγαλύτερο φάσμα του χριστιανικού κόσμου.

Στις 17 Ιουλίου 2006 ένας από τους «υπεύθυνους λατρείας» της Εκκλησίας Hillsong, o Ρούμπεν Μόργκαν έδωσε μια λατρευτική συναυλία στην αίθουσα της Αποστολικής Εκκλησίας του Χριστού Αθηνών, όπου παραβρέθηκαν χριστιανοί όλων των «αποχρώσεων».
Εκστρατεία

Γενικά με τον όρο Εκστρατεία χαρακτηρίζεται το σύνολο, μεγάλης σχετικής κλίμακας, στρατιωτικών επιχειρήσεων που αποσκοπούν σε συγκεκριμένο σκοπό, με επιθετικό συνήθως χαρακτήρα και η επίτευξη του οποίου προϋποθέτει μετακίνηση στρατιωτικών δυνάμεων. Στους στρατιωτικούς κυρίως κύκλους ο όρος εκστρατεία χρησιμοποιείται πολλές φορές με την έννοια αυτή του πολέμου, χωρίς βέβαια αυτό να είναι και πάντοτε ορθό, διότι ένας πόλεμος μπορεί να περιλαμβάνει περισσότερες εκστρατείες ή το αντίθετο μια εκστρατεία πολλούς πολέμους π.χ. Περσικοί πόλεμοι, Ναπολεόντειοι πόλεμοι, αμφότεροι με πολλές εκστρατείες, ή όπως η Μικρασιατική εκστρατεία με επιμέρους πολέμους κ.λπ.

Ειδικότερα ο όρος "εκστρατεία" σημαίνει την εκτός των ορίων της Χώρας και μάλιστα μακράν των συνόρων της, μετακίνηση στρατιωτικών δυνάμεων προς κατάκτηση ή και προς διεξαγωγή αμυντικού χαρακτήρα στρατιωτικών επιχειρήσεων σε ξένη περιοχή. Στην παγκόσμια ιστορία αναφέρονται πολλές και μεγάλες εκστρατείες όπως η Αργοναυτική εκστρατεία (στην Ελληνική Μυθολογία), ή των Περσών κατά των Ελλήνων, του Μ. Αλεξάνδρου στην Ανατολή και αργότερα των Ρωμαίων, των Βυζαντινών Αυτοκρατόρων κ,λπ.
Στην πιο πρόσφατη ιστορία σημαντικές ήταν οι εκστρατείες των συμμάχων στη Β. Αφρική, στη Σικελία και Ιταλία με αποκορύφωμα την απόβαση στη Νορμανδία, ή και των Γερμανών στη Νορβηγία, στον Β' Παγκόσμιο Πόλεμο, καθώς και της Κορέας και του Περσικού τελευταία.
Ναβαρέζα

Η Ναβαρέζα ("La Navarraise") αποτελεί τίτλο όπερας σε δύο πράξεις σε ποίηση Ερρίκου Καίν, βασισμένη σε διήγημα του Κλαρετί και με μουσική του Μασνέ. Η Ναβαρέζα ανέβηκε πρώτη φορά στη σκηνή του Γκόβεντ Γκάρντεν στο Λονδίνο το 1894.
Φαινόμενο κόκκινων ματιών

thumb|right|Το φαινόμενο των κόκκινων ματιών σε άνθρωπο.
thumb|Το φαινόμενο των κόκκινων ματιών εμφανίζεται, επίσης, και στα υπόλοιπα ζώα.
Το φαινόμενο των κόκκινων ματιών στην φωτογραφία είναι η συχνή εμφάνιση κόκκινων ματιών σε φωτογραφίες που έχουν ληφθεί με φωτογραφικό φλας όταν αυτό βρίσκεται πολύ κοντά στον φωτογραφικό φακό (όπως συμβαίνει με τις περισσότερες φωτογραφικές μηχανές).
Εύδωρος

Στην ελληνική μυθολογία ο Εύδωρος (< "εὑ" (πολύ, καλό) + "δῶρον", "αυτός που προσφέρει πολλά") ήταν γιος του θεού Ερμή και της Πολυμήλης, κόρης του Φύλα. Ο Εύδωρος ανατράφηκε από τον Φύλα και συνόδευσε τον Αχιλλέα στον Τρωικό Πόλεμο ως αρχηγός των Μυρμιδόνων. Σύμφωνα με μία παράδοση, ο Εύδωρος σκοτώθηκε από τον Πυραίχμη, τον αρχηγό των Παιόνων, στην πρώτη κιόλας σύγκρουση με τους Τρώες. Μία άλλη εκδοχή όμως αναφέρει ότι ο Αχιλλέας τον τοποθέτησε στο πλευρό του Πατρόκλου την εποχή (χρόνια μετά την έναρξη του πολέμου) που ήταν θυμωμένος με τον Αγαμέμνονα και δεν πολεμούσε.
Επειγέας

Στην ελληνική μυθολογία ο Επειγέας (Επειγεύς) ήταν γιος του Αγακλή, βασιλιά στο Βούδειο της Θεσσαλίας. Επειδή ο Επειγέας σκότωσε τον εξάδελφό του, υποχρεώθηκε να καταφύγει στον Πηλέα. Στη συνέχεια συνόδευσε τον Αχιλλέα ως ένας από τους Μυρμιδόνες στον Τρωικό Πόλεμο, όπου και σκοτώθηκε από τον Έκτορα, κατά τη μάχη για το σώμα του Σαρπηδόνα. Ο `Εκτορας χρησιμοποίησε μία μεγάλη πέτρα, με την οποία έσπασε το κεφάλι του Επειγέως, παρά το ότι ο Θεσσαλός πολεμιστής φορούσε κράνος. Ο Επειγέας έπεσε νεκρός πάνω στο πτώμα του Σαρπηδόνα.
Βούνος

Στην ελληνική μυθολογία ο Βούνος ήταν Κορίνθιος ήρωας, γιος του θεού Ερμή και της Αλκιδάμειας. Στον Βούνο άφησε κατά την παράδοση ως παρακαταθήκη ο Αιήτης την Εφυραία γη ή την Κόρινθο, όταν ανεχώρησε για την Κολχίδα. Του έθεσε τον όρο να την επιστρέψει είτε σε αυτόν όταν γυρίσει, είτε σε κάποιον από τους απογόνους του ("Σχολ.Πινδ.Ολυμπ." ΙΓ΄ 74). Ο Βούνος φύλαξε την πόλη μέχρι τον θάνατό του, οπότε τη θέση του πήρε ο Επειός από τη Σικυώνα.

Ο Βούνος είχε ιδρύσει στον δρόμο προς τον Ακροκόρινθο ένα ιερό της θεάς Ήρας, το ιερό αυτό, της «Βουναίας Ήρας», αναφέρεται από τον Παυσανία (Β, 4, 7). Φαίνεται όμως ότι το πρόσωπο Βούνος είναι ένας ετυμολογικός μύθος από τη λέξη βουνό = ύψωμα. Δεν πρέπει να συγχέεται με τον Βουνέα.
Roy of the Rovers

Ο Ρόυ, σε σχέδιο [[Ντέιβιντ Σκιου]]
Ο Ρόυ, σε σχέδιο [[Υβόν Χάτον]]

Roy of the Rovers είναι βρετανικό comic strip που εξιστορείται τη ζωή του ποδοσφαιριστή Roy Race (Ρόυ Ρέης), που παίζει για την φανταστική ομάδα Melchester Rovers (Μέλτσεστερ Ρόβερς).
Σάββας Χιονίδης

Ο Σάββας Χιονίδης (11 Οκτωβρίου 1959) είναι Έλληνας πολιτικός, βουλευτής Πιερίας της Νέας Δημοκρατίας και πρώην δήμαρχος της Κατερίνης. Επανεξελέγη δήμαρχος και για τον νέο δήμο Κατερίνης (από την 1-1-2011), ο οποίος συστάθηκε με το Πρόγραμμα Καλλικράτης. Στις εκλογές του 2014 επανεξελέγη Δήμαρχος με ποσοστό 50,5% από τον πρώτο γύρο με την υποστήριξη της Νέας Δημοκρατίας. Με θητεία 12 ετών, είναι ο μακροβιότερος δήμαρχος στην ιστορία της πόλης, καθώς κατέρριψε (Αύγουστος 2018) το σχετικό ρεκόρ του Σίμου Χαραλαμπίδη, ο οποίος είχε παραμείνει δήμαρχος από τον Μάιο του 1975 ως τις 31 Δεκεμβρίου 1986, σε μία θητεία 11 ετών και 7 μηνών.
Νομισματολογία

Η Νομισματολογία είναι το γνωστικό πεδίο το οποίο έχει ως αντικείμενο τα νομίσματα και τα μετάλλια. Ερευνά και καταγράφει την ιστορία των νομισμάτων αλλά ταυτόχρονα αποκομίζει από αυτά αρχαιολογικές και ιστορικές πληροφορίες για την περίοδο που ήταν σε χρήση. Αν και αποτελεί έναν σημαντικό κλάδο της αρχαιολογίας, ως αντικείμενό της όμως έχει τα νομίσματα όλων των περιόδων, από τις πρώτες εκδόσεις έως και τα σύγχρονα. Η νομισματολογία αναφέρεται συχνά και ως νομισματική.

Η έρευνα της νομισματολογίας εστιάζεται σε οτιδήποτε αφορά τα νομίσματα όπως το υλικό κατασκευής, οι διαστάσεις και το βάρος, η αναγραφόμενη ή η ανταλλακτική αξία, η φερόμενη εικόνα ή επιγραφή, το καλλιτεχνικό ύφος, η χρονολογία έκδοσης αλλά και η διάρκεια χρήσης, η γεωγραφική εξάπλωση κτλ. και τα οποία είναι πηγές πληροφοριών για την ιστορία τους που είναι ταυτόχρονα αναπόσπαστο τμήμα της ιστορίας τόσο αυτών που το εξέδωσαν όσο και αυτών που το χρησιμοποιούσαν. 

Είναι γνωστό ότι οι Ρωμαίοι αυτοκράτορες Αύγουστος και Ιούλιος συνέλεξαν ελληνικά νομίσματα. Άλλοι σημαντικοί συλλέκτες νομισμάτων ήταν ο πάπας Βονιφάτιος ο VIII, ο Αυτοκράτορας Μαξιμιλιανός Β' της Αγίας Ρωμαϊκής Αυτοκρατορίας και ο Λουδοβίκος ΙΔ΄ της Γαλλίας.
Πέτρος Ξανθόπουλος

Ο Πέτρος Ξανθόπουλος (Νίκαια Αττικής, 2 Σεπτεμβρίου 1959)(ή σύμφωνα με άλλες πηγές 22 Απριλίου) είναι Έλληνας πρώην διεθνής ποδοσφαιριστής, ο οποίος αγωνιζόταν ως αμυντικός και ως μέσος.
Στέλιος Αλεξανδρόπουλος

Ο Στέλιος Αλεξανδρόπουλος (1953-2006) ήταν αναπληρωτής καθηγητής πολιτικών επιστημών στο Πανεπιστήμιο Κρήτης.
Εθνικό Πάρκο Όρους Ρουενζόρι

Το Εθνικό Πάρκο Όρους Ρουενζόρι (αγγλικά: "Ruwenzori Mountains National Park") βρίσκεται στο Όρος Ρουενζόρι της Ουγκάντα. Καταλαμβάνει έκταση περίπου 1000 τ.χλμ., μέσα στην οποία υπάρχουν πολυάριθμοι καταρράκτες, λίμνες, παγετώνες και το τρίτο ψηλότερο βουνό της Αφρικής, το Όρος Στάνλεϊ. Η δεύτερη ψηλότερη κορυφή της οροσειράς είναι το Όρος Σπέκ.

Το πάρκο χαρακτηρίστηκε Μνημείο Παγκόσμιας Κληρονομιάς από την UNESCO το 1994.
Εθνικό Πάρκο Νιοκόλο-Κόμπα

Το Εθνικό Πάρκο Νιοκόλο-Κόμπα (γαλλικά: "Parc national du Niokolo-Koba") βρίσκεται στην νοτιοανατολική Σενεγάλη, στα σύνορα με την Γουινέα. Χαρακτηρίστηκε Μνημείο Παγκόσμιας Κληρονομιάς από την UNESCO το 1981.

Ο Ποταμός Γκάμπια ρέει το πάρκο, το οποίο είναι γνωστό για την άγρια πανίδα του, που περιλαμβάνει εκτός των άλλων ελέφαντες, ιπποπόταμους, λεοπαρδάλεις, λιοντάρια, μπαμπουΐνους, χιμπατζίδες και Αντιλόπες.
Παναγιώτης Μπαχράμης

Ο Παναγιώτης Μπαχράμης (12 Μαρτίου 1976 - 13 Αυγούστου 2010) ήταν Έλληνας ποδοσφαιριστής, μεσοεπιθετικός και στο παρελθόν υπήρξε διεθνής με τις Εθνικές ομάδες Νέων και Ελπίδων. Στις 13 Αυγούστου 2010 έχασε τη ζωή του όταν τον χτύπησε ταχύπλοο σκάφος ενώ έκανε κατάδυση με ψαροντούφεκο σε παραλία της Κυπαρισσίας.
Εθνικό Πάρκο W του Νίγηρα

Το Εθνικό Πάρκο W του Νίγηρα (W National Park) (γαλλικά: ""W" du Niger") είναι ένα σημαντικό εθνικό πάρκο στον Νίγηρα γύρω από ένα μαίανδρο σχήματος W του ποταμού Νίγηρα, το οποίο δημιουργήθηκε το 1954. Ένα τμήμα του πάρκου εκτείνεται στην Μπενίν και την Μπουρκίνα Φάσο. Το μεγαλύτερο μέρος του πάρκου, έκτασης 10.000 τ.χλμ. είναι ακατοίκητο από ανθρώπους.

Το πάρκο παρουσιάζει μεγάλη βιοποικιλότητα, ενώ είναι γνωστό για τα μεγάλα θηλαστικά του ζουν σε αυτό, όπως ελέφαντες, ιπποπόταμοι, λεοπαρδάλεις, Αφρικανικά Βουβάλια, Αγριόχοιροι, μυρμηκοφάγοι, Λιοντάρια, Μπαμπουΐνοι και Τσιτάχ.

Το πάρκο χαρακτηρίστηκε Μνημείο Παγκόσμιας Κληρονομιάς της UNESCO το 1996 και η περιοχή που έχει χαρακτηριστεί μνημείο επεκτάθηκε το 2017 στο Μπενίν και στη Μπουρκίνα Φάσο, δίνοντας στο μνημείο το όνομα W-Αρλί-Μπεντζάρι.
Αστήρ της Ανατολής

thumb|200px|right|Εξώφυλλο του τεύχους Σεπτεμβρίου 2007
Ο Αστήρ της Ανατολής είναι το πιο παλιό περιοδικό έντυπο που εκδίδεται συνεχόμενα στην Ελλάδα. Είναι το επίσημο έντυπο της Γενικής Συνόδου της Ελληνικής Ευαγγελικής Εκκλησίας.

Ιδρύθηκε το 1858 από τον Μιχαήλ Καλαποθάκη. Η έκδοσή του ήταν συνεχής εκτός από τις περιόδους των βαλκανικών και παγκοσμίων πολέμων και την αρχή της δικτατορίας το 1967.

Ο "Αστήρ της Ανατολής" είναι ένα οικογενειακό περιοδικό. Στην ύλη του υπάρχουν θέματα θεολογικά, ενημερωτικά, απολογητικά και για την οικογένεια. Διοικείται από επιτροπή και όλοι οι συνεργάτες του εργάζονται αφιλοκερδώς.
Ευαγγελική Εκκλησία της Ελλάδος

Η Ευαγγελική Εκκλησία της Ελλάδος (πριν το 2014, Ελληνική Ευαγγελική Εκκλησία) είναι Αναμορφωμένη-Πρεσβυτεριανή χριστιανική εκκλησία στην Ελλάδα. Ιδρυμένη το 1858, αποτελεί το πρώτο Προτεσταντικό εκκλησιαστικό δόγμα που δημιουργήθηκε στην χώρα. Μαζί με την Εκκλησία της Ελλάδος, είναι οι μόνες ελληνικές εκκλησίες που συμμετέχουν στο Παγκόσμιο Συμβούλιο Εκκλησιών. Από το 2014, η νομική της προσωπικότητα είναι αναγνωρισμένη από την ελληνική πολιτεία.
Πόλιας Ματάνε

Ο σερ Πόλιας Ματάνε ("Sir Paulias Nguna Matane", 21 Σεπτεμβρίου 1931 - ) ήταν ο Γενικός Κυβερνήτης στην Παπούα Νέα Γουινέα από το 2004 ως τις 13 Δεκεμβρίου 2010. Ίδρυσε το πρακτορείο ειδήσεων "Ηνωμένο Πρακτορείο Ειδήσεων της Μελανησίας" (United News Agency of Melanesia). Έχει συγγράψει συνολικά 44 βιβλία. Είναι παντρεμένος με τη Λαίδη Κανάντια.
Κάρτζαλι

Το Κάρτζαλι (βουλγαρικά: Кърджали) είναι πόλη της Βουλγαρίας, πρωτεύουσα της ομώνυμης επαρχίας, στα ανατολική πλευρά της οροσειράς της Ροδόπης. Η πόλη απέχει 260 χλμ από τη Σόφια, είναι χτισμένη σε υψόμετρο 275 μ. και έχει 63.164 κατοίκους (2005). Σε κοντινή απόσταση βρίσκεται το γνωστό ομώνυμο φράγμα.